Purpurpunane

Purpurpunane ehk purpurne on tume punakaslilla või lillakaspunane värvitoon, mille värvus vastab Tüürose purpuri ja sellega värvitud tekstiili värvusele.Purppura. - Coloria

Kolorimeetrias nimetatakse laiemas mõttes purpurseteks värvusi, mis kujutavad endast punase ja sinise valguse segu ning mille komplementaarvärvused on rohelised toonid. Need asetsevad CIE-värvsusdiagrammil mõttelisel purpurjoonel punaste ja sinivioletsete värvuste vahel.

Purpurpunasele lähedased värvused on bordoopunane, burgundiapunane, amarandipunane, piiskopililla ja veinipäravärvus.

Värvinimetus on eesti ja soome keelde jõudnud piiblitõlke vahendusel. On täheldatud, et purpurpunase, purpurivärvilise ja purpurse värvuse täpse tooni suhtes pole informantidel üksmeelt, kuid seda pole peetud ühelgi juhul lilla värvuse sünonüümiks nagu inglise keeles. Eesti keele seletav sõnaraamat defineerib värvust kui lillakaspunast, levinud on purpurivärvuse pidamine punase või koguni erkpunase värvuse mingiks tooniks.V. Oja. Some Semantic Problems in the Translation of Colour Terms. - Symposium on Lexicography X. Proceedings of the Tenth International Symposium on Lexicography May 4-6, 2000, at the University of Copenhagen (ed. by H. Gottlieb, J. E. Mogensen & A. Zettersten). - Lexicographica. Series Maior, Band 109. Tübingen: Niemeyer 2002

 Pildid 

 Vaata ka 
 Cassiuse purpur
 Purpur (heraldika)
 Purpurpärgament
 Porfüür
 Fuksiinpunane
 Kassinaerililla
 Orhideeroosa

 Viited 

Kategooria:Punased värvitoonid
Kategooria:Lillad värvitoonid